อควาไทมซ์

อควา ไทมซ์ (Akua Taimuzu) วงป็อป/ร็อกจากประเทศญี่ปุ่น สังกัดโซนี่ มิวสิก เอ็นเตอร์เทนเม้นต์ ประเทศญี่ปุ่น

**ประวัติ**
วงได้ตั้งขึ้นเมื่อปี ค.ศ. 2000 โดยนักร้องนำและมือเบสได้รู้จักกันทางอินเทอร์เน็ต และได้เข้าเรียนที่มหาวิทยาลัยเดียวกัน หลังจากนั้นในปี ค.ศ. 2003 ได้ตั้งชื่อวงว่า "Aqua Times" ซึ่งมีชื่อเรียกเหมือนในชื่อปัจจุบันของวง และต่อมาในปี ค.ศ. 2005 ได้เปลี่ยนชื่อเป็น "Aqua Timez" โดยมินิอัลบั้มแรก "โซระ อิปไป นิ คานาเดรุ อิโนริ" (Sora Ippai ni Kanaderu Inori) ก็สามารถเปิดตัวในอันดับที่ 1 ออริกอนชาร์ตได้เป็นครั้งแรกในต้นปี ค.ศ. 2006
เมื่อวันที่ 5 เมษายน ค.ศ. 2006 ได้ออกมินิอัลบั้มที่สอง "นานะอิโระ โนะ ราคุงาคิ" (Nanairo no Rakugaki) ต่อมาได้ออกเดบิวซิงเกิล "เก็ทสึอิ โนะ อาซา นิ" ซึ่งเป็นเพลงประกอบภาพยนตร์การ์ตูนเรื่อง "อภินิหารเจ้าหนูตะลุยแดนเวทย์" และได้ประกาศวางจำหน่ายซิงเกิลที่ 2 "เซ็นโนะโยรุโอะโคเอเตะ" ซึ่งเป็นเพลงประกอบภาพยนตร์การ์ตูนเรื่อง "BLEACH MEMORIES OF NOBODY" ที่มาจากการ์ตูนเรื่อง "เทพมรณะ" และเปิดตัวที่อันดับ 5 ของออริกอนชาร์ต โดยมียอดขายรวมมากกว่า 100,000 แผ่น และยอดดาวน์โหลดมากกว่า 750,000 ครั้ง 
หลังจากนั้นได้วางจำหน่ายอัลบั้มแรก "คาเซะ โอะ อาสึเมเตะ" สามารถเปิดตัวในอันดับที่ 3 ออริกอนชาร์ต และมียอดขายมากกว่า 200,000 แผ่น ซิงเกิลที่ 3 "ชิโอริ" เป็นเพลงประกอบโฆษณาเครื่องดื่มของมิทสึยะ ไซเดอร์ เปิดตัวในอันดับที่ 5 ออริกอนชาร์ต
เมื่อวันที่ 1 สิงหาคม ค.ศ. 2007 ได้วางจำหน่ายซิงเกิล "ALONES" ซึ่งเป็นเพลงประกอบภาพยนตร์การ์ตูนเรื่อง "เทพมรณะ" ทางโทรทัศน์ โดยเปิดตัวที่อันดับที่ 3 ออริกอนชาร์ต
หลังจากนั้นไม่นานได้วางจำหน่ายซิงเกิลที่ 5 "ชิอิซานะ เทโนะฮิระ" โดยเปิดตัวในอันดับ 5 ออริกอนชาร์ต และอัลบั้มชุดที่ 2 "ดาเระคา โนะ ชิโจอุเอะ" (ダレカの地上絵) ได้วางจำหน่ายเมื่อวันที่ 21 พฤศจิกายน ค.ศ. 2007
จากนั้นครึ่งปีต่อมาได้วางจำหน่ายซิงเกิลที่ 6 "นิจิ" ซึ่งเป็นเพลงปรกอบละครเรื่อง "ลูกสาวเจ้าพ่อขอเป็นครู ภาค 3" ทางช่องนิปปอนทีวี วันที่ 1 ตุลาคม ค.ศ. 2008 ได้วางจำหน่ายซิงเกิลที่ 7 "นัตสึ โนะ คาเคระ"
ปี ค.ศ. 2009 ได้วางจำหน่ายซิงเกิล "Velonica" ซึ่งเป็นเพลงประกอบภาพยนตร์การ์ตูนเรื่อง "เทพมรณะ" ทางโทรทัศน์ ซึ่งเป็นซิงเกิลแรกของวงที่สามารถเปิดตัวอันดับ 1 ออริกอนชาร์ตประจำวันได้เป็นครั้งแรก แต่เปิดตัวที่อันดับที่ 2 ออริกอนชาร์ตประจำสัปดาห์
วันที่ 4 มีนาคม ค.ศ. 2009 ได้วางจำหน่ายซิงเกิลที่ 9 "STAY GOLD" ซึ่งเป็นเพลงประกอบโฆษณาโยโยกิ เซมินัล และเป็นซิงเกิลจำกัดจำนวนขาย เปิดตัวในอันดับที่ 11 ออริกอนชาร์ตในสัปดาห์แรก และในสัปดาห์ต่อมาได้วางจำหน่ายอัลบั้มเต็มชุดที่ 3 "อุไต ซาริชิ ฮานะ" (うたい去りし花) เปิดตัวในอันดับที่ 4 ของออริกอนชาร์ต

**สมาชิก**

**อดีตสมาชิก**
 ฟุโตชิ (Futoshi) (นักร้องนำ)- ไดสึเกะ (Daisuke) (กีตาร์, โปรแกรมมิ่ง, คอรัส)- โอเคพี สตาร์ (OKP-STAR) (เบส, คอรัส)- มายุโกะ (mayuko) (คียบอร์ด)- ทัชชี่ (TASSHI) (กลอง)- อะบิโกะ (Abiko) (กลอง)

**ผลงาน**

**อินดี้ซิงเกิล**
 いつもいっしょ (Itsumo Issho)

**ซิงเกิล**
 決意の朝に (Ketsui no Asa Ni)- 千の夜をこえて (Sen no Yoru wo Koete) เพลงปิดภาพยนตร์การ์ตูนเรื่อง Bleach : Memory of nobody- しおり (Shiori)- ALONES เพลงเปิดภาพยนตร์การ์ตูนเรื่อง Bleach- 小さな掌 (Chiisana Tenohira) เพลงประกอบละครโทรทัศน์เรื่อง Joshi Deka!- 虹 (Niji) เพลงประกอบละครโทรทัศน์เรื่อง Gokusen ภาค 3- 夏のかけら (Natsu no Kakera)- Velonica เพลงเปิดภาพยนตร์การ์ตูนเรื่อง Bleach- STAY GOLD- プルメリア ~花唄~ (Purumeria ~Hana Uta~) เพลงประกอบภาพยนตร์เรื่อง Gokusen The Movie- 絵はがきの春 (Ehagaki no Haru)- Gravity Ø (Gravity Zero) - เพลงเปิดภาพยนตร์การ์ตูนเรื่อง Star Driver: Kagayaki no Takuto- 真夜中のオーケストラ (Mayonaka no Orchestra) เพลงปิดภาพยนตร์การ์ตูนเรื่องนินจาคาถาโอ้โฮเฮะ- MASK เพลงปิดภาพยนตร์การ์ตูนเรื่องBleach- つぼみ (Tsubomi) เพลงประกอบละครโทรทัศน์เรื่อง Ghost Mama Sousasen

**ดิจิทัลซิงเกิล**
 いつもいっしょ (Itsumo Issho)- ほんとはね (Honto wa ne)

**มินิอัลบั้ม (อินดี้)**
 悲しみの果てに灯る光 (Kanashimi no hate ni Tomoru Hakari)

**มินิอัลบั้ม**
 空いっぱいに奏でる祈り (Sora Ippai ni Kanaderu Inori)- 七色の落書き (Nanairo no Rakugaki)

**อัลบั้ม**
 風をあつめて (Kaze Wo Atsumete)- ダレカの地上絵 (Dareka no Chijoue)- うたい去りし花 (Utai Sarishi Hana)- カルペ ディエム (Carpe Diem)- because you are you

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของ Aqua Timez
หมวดหมู่:กลุ่มดนตรีสัญชาติญี่ปุ่น
หมวดหมู่:กลุ่มดนตรีที่สิ้นสุดในปี พ.ศ. 2561
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน